Grundlæggeren af Bitcoin er kendt under pseudonymet, Satoshi Nakamoto. Selv i 2020 er personens — eller organisationens — sande identitet bag aliasset fortsat ukendt.
Den 31. oktober 2008 publicerede Nakamoto en hvidbog om Bitcoin, som gav en detaljeret beskrivelse af hvordan en peer-to-peer valuta ville kunne implementeres. De foreslog at bruge en decentraliseret hovedbog til transaktioner indpakket i batches (også kaldet "blocks") og sikret af kryptografiske algoritmer — hele systemet skulle senere få navnet “[blockchain](https://coinmarketcap.com/alexandria/glossary/blockchain)”.
Blot to måneder senere, den 3. januar 2009, minede Nakamoto den første block på Bitcoin-netværket også kendt som [genesis block](https://coinmarketcap.com/alexandria/glossary/genesis-block), hvormed verdens første kryptovaluta var en realitet.
Selvom Nakamoto tilskrives at være den oprindelige grundlægger af Bitcoin, såvel som hovedmanden bag dens første implementering, så har flere personer igennem årene bidraget til at forbedre kryptovalutaens software ved at lappe sårbarheder og tilføje nye funktioner.
Bitcoins kildekodelager på GitHub har mere 750 bidragsudbydere, hvoraf nogle af de vigtigste er Wladimir J. van der Laan, Marco Falke, Pieter Wuille, Gavin Andresen, Jonas Schnelli og andre.